Rješenje Suda (deveto vijeće) od 21. listopada 2015. (zahtjev za prethodnu odluku koji je uputio Krajský súd v Košiciach - Slovačka) – Kovozber s. r. o. protiv Daňový úrad Košice
(predmet C-120/15)1
(Zahtjev za prethodnu odluku – Članak 99. Poslovnika Suda – Porez na dodanu vrijednost (PDV) – Direktiva 2006/112/EZ – Članak 183. – Povrat preplaćenog PDV-a – Nacionalni propis kojim se određuje da se zatezne kamate u vezi s povratom viška PDV-a obračunavaju tek od isteka roka od deset dana nakon okončanja postupka porezne kontrole)
Jezik postupka: slovački
Sud koji je uputio zahtjev
Krajský súd v Košiciach
Stranke glavnog postupka
Tužitelj: Kovozber s. r. o.
Tuženik: Daňový úrad Košice
Izreka
Treba li članak 183. stavak 1. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost tumačiti na način da se protivi nacionalnom propisu, poput onog o kojem je riječ u glavnom postupku, kojim se određuje da se zatezne kamate u vezi s povratom preplaćenog poreza na dodanu vrijednost obračunavaju tek od isteka roka od deset dana nakon okončanja postupka porezne kontrole?
____________
1 SL C 213, 29. 6. 2015.